કોંગ્રેસના નવા અધ્યક્ષ બનેલા રાહુલ ગાંધી, ગુજરાત વિધાનસભાની ચૂંટણી પછી આજે પહેલીવાર ગુજરાતની મુલાકાતે છે. રાહુલ ગાંધીએ આજે ચાર્ટર પ્લેનમાં કેશોદ એરપોર્ટ પહોંચ્યા હતા. અહીંથી તે સોમનાથ જવા રવાના થયા હતા. જ્યાં તેમણે ચુસ્ત બંદોવસ્ત વચ્ચે સોમનાથ મહાદેવના દર્શન કર્યા હતા. ઉલ્લેખનીય છે કે સોમનાથ દાદાના દર્શન કરીને રાહુલ ગાંધી અમદાવાદ પહોંચશે. અને ત્યાં કોંગ્રેસની ચિંતન શિબિરના છેલ્લા દિવસે કોંગ્રેસના કાર્યકર્તાઓ અને આગેવાનો સાથે ચર્ચા વિચારણા કરીને આગળની રણનીતિ નક્કી કરશે. તે વાત તો બધા જ જાણે છે કે ગુજરાત વિધાનસભાની ચૂંટણીમાં કોંગ્રેસની હાર થઇ છે. પણ તે વાત પણ નકારી ના શકાય કે 22 વર્ષ પછી કોંગ્રેસને 70થી વધુ બેઠકો મળી છે.